Landsbyskolerne består, men andre skoler må lade livet

Det var en tilfreds Poul Rode Andersen, der her til morgen kunne fortælle om et bredt forlig i Frederikshavn kommune. 29 ud af 31 byrådsmedlemmer stemte for at den skolestruktur, der var varslet. - Det er jo ikke noget, vi har gjort for at genere. Det er simpelthen, fordi vi er tvunget til det, siger formand Børne- og Ungdomsudvalget, Poul Rode Andersen (F) til Tv2/Nord I fremtiden bliver Munkebakkeskolen, Ørnevejens skole og Håndbækskolen nedlagt, og der bliver i stedet bygget en ny skole på Munkebakkeskolens område i Frederikshavn. Samtidig bliver Abildgårdskolen og Fladstrand Skole lagt sammen. I Skagen bliver Hedeboskolen og Ankermedet skole samlet. Derudover bliver der oprettet et 10. klassecenter, og endelig bliver alle landsbyskolerne bevaret.